cyanic-selkie/wikianc huggingface dataset:
ওসামা হাউসাউই
আল হিলাল
২০১৬ সালে, আল হিলাল ওসামা হাউসাউইকে পুনরায় তাদেরকে দলে ফিরিয়ে নিয়ে আসে, এবার তাকে আনতে তাদের ৫.৫ মিলিয়ন ডলার (২১ মিলিয়ন রিয়াল) খরচ করতে হয়েছিল। আল হিলালে দ্বিতীয় বারের মতো যোগদান করার পর প্রথম মৌসুমেই তিনি সৌদি কিংস কাপ এবং সৌদি পেশাদারি লিগ জয়লাভ করেছেন।
কোয়েম্বাটুরের সংস্কৃতি
"দক্ষিণ ভারতের ম্যানচেস্টার" নামে পরিচিত কোয়েম্বাটুর। কোয়েম্বাটুরের সংস্কৃতি তামিলনাড়ুর পশ্চিমাঞ্চলীয় কঙ্গু নাড়ু অঞ্চলের সংস্কৃতির উপর ভিত্তি করে তৈরি। এটি ভারতের অন্য যেকোনো শহরের থেকে আলাদা। একটি বিশ্বজনীন শহর হওয়ায়, শহরের সংস্কৃতি তার বৈচিত্র্যময় জনসংখ্যাকে প্রতিফলিত করে যার ফলে একটি অনন্য মিশ্রণ ঘটেছে। যদিও এটি সাধারণত একটি ঐতিহ্যবাহী শহর হিসাবে বিবেচিত হয় তবুও কোয়েম্বাটুর তামিলনাড়ুর অন্যান্য শহরের তুলনায় আরও বৈচিত্র্যময় এবং সর্বজনীন। তামিলনাড়ুর ঐতিহ্যবাহী সঙ্গীত, নৃত্য এবং অন্যান্য সমস্ত শিল্পরীতি শহরে খুবই জনপ্রিয়। ঐতিহ্যবাহী খাবার থেকে শুরু করে ফাস্ট ফুড, প্রাচীন মন্দির স্থাপত্য থেকে আধুনিক উচ্চভূমি এবং শাস্ত্রীয় সঙ্গীত ও নৃত্য থেকে শুরু করে শহরের ক্রমবর্ধমান নাইট লাইফ পর্যন্ত সংস্কৃতির এক অনন্য মিশ্রণ খুঁজে পেতে পারেন এখানে। কোয়েম্বাটুর এবং এর জনগণের উদ্যোক্তাতার জন্য একটি খ্যাতি রয়েছে।
পারাভুর, কোল্লাম
পারাভুর (പരവൂര്‍ Paravūr‍) or দক্ষিণ পারাভুর (Paravoor) ভারতের কেরালা রাজ্যের কোল্লাম জেলার একটি শহর ও পৌরসভা এলাকা।পারাভুরের সুন্দর হ্রদ এবং সমুদ্র উপকূল দর্শক এবং বিদেশী পর্যটকদের আকৃষ্ট করে। এখানকার প্রধান আকর্ষণ পারাভুর কয়াল (হ্রদ) ও আরব সাগরের অন্তঃসংযোগ। পারাভুর কোল্লম সংযোগ থেকে ১৫মিনিটে রেলের মাধ্যমে পৌছান যায়। পারাভুর কোল্লম থেকে সড়কপথে   দুর।
সানওয়াপ্টা গিরিপথ
সানওয়াপ্টা গিরিপথ কানাডার আলবার্টা প্রদেশের কানাডিয় রকি পর্বতমালা র মাঝে অবস্থিত গিরিপথ। 'সানওয়াপ্টা' শব্দটি স্টোনি ইন্ডিয়ান জাতীগোষ্টির ভাষা হতে উদ্ভূত, যার অর্থ 'উত্তাল বা অশান্ত নদী'। শব্দটি সানওয়াপ্টা নদীর নামকরণে ব্যবহার করা হইয়েছিল। নদীর নামানুসারে এই গিরিপিথের নামকরণ করা হয়।
পারাভুর, কোল্লাম
পারাভুর পৌরসভা কোত্তপুরম, কুনাইল, থেক্কুমভাগম, চিল্লক্কাল, পেরুম্পুঝা, নেদুংগোলম, পোঝিকারা, মনিয়মকুলম, কুরুমন্ডল, কোত্তামুলা, আত্তিনপুরম এবং কোচালোমুদু নিয়ে গঠিত। পারাভুর পৌরসভা কেরালায় গ্রেড ২ পৌরসভা।
সানওয়াপ্টা গিরিপথ
অভিগম্যতা
গিরিপথটিকে ব্যানফ ও জেসপার জাতীয় উদ্যানের সীমানা নির্দেশ করে। 'আইসফিল্ডস পার্কওয়ে' নামে পরিচিত আলবার্টা মহাসড়ক ৯৩ গিরিপথটির মধ্যদিয়ে চলে গেছে। ব্যানফ জাতীয় উদ্যানের 'বো' চূড়ার পর গিরিপথটি আইসফিল্ডস পার্কওয়ে'র দ্বিতীয় সর্বোচ্চ উঁচু স্থান।
পারাভুর, কোল্লাম
পারাভুর কেরালাতে একমাত্র পৌরসভা যেটি সম্পূর্ণভাবে সৌরশক্তি দিয়ে চালিত।
সানওয়াপ্টা গিরিপথ
ভৌগোলিক গুরুত্ব
সানওয়াপ্টা গিরিপথ আথাবাস্কা পর্বত ও নাইজেল পর্বতের মধ্যে থাকা ফাঁকা স্থানের সর্বনিম্ন বিন্দু অবস্থিত। এটি আথাবাস্কা নদী ও উত্তর সাসক্যাচুয়ান নদী র জল নিষ্কাশন ব্যবস্থার বিভাজন করে। গিরিপথটি আথাবাস্কা নদীর জলবিভাজিকার উত্তর এবং উত্তর সাসক্যাচুয়ান নদীর জল বিভাজিকার দক্ষিণ সীমানা হিসেবে চিহ্নিত। এই গিরিপথের উত্তর দিকের পানি প্রবাহ ম্যাকেনজি নদী দিয়ে উত্তর মহাসাগরে মিশেছে, অন্যদিকে দক্ষিণের নদী গুলির পানি প্রেইরি অঞ্চল অতিক্রম করে সাসক্যাচুয়ান নদী এবং নেলসন নদী হয়ে হাডসন সাগর এবং আটলান্টিক মহাসাগরে গেছে।
পারাভুর, কোল্লাম
জনসংখ্যার উপাত্ত
ভারতের ২০০১ সালের আদম শুমারি অনুসারে পারাভুর শহরের জনসংখ্যা হল ৩৮,৬৪৯ জন। এর মধ্যে পুরুষ ৪৭% এবং নারী ৫৩%।
এখানে সাক্ষরতার হার ৭৯%। পুরুষদের মধ্যে সাক্ষরতার হার ৮১% এবং নারীদের মধ্যে এই হার ৭৭%। সারা ভারতের সাক্ষরতার হার ৫৯.৫%, তার চাইতে পারাভুর এর সাক্ষরতার হার বেশি।
এই শহরের জনসংখ্যার ১২% হল ৬ বছর বা তার কম বয়সী।
২০১১ সালের ভারতের আদম শুমারি অনুসারে, পারাভুর শহরের জনসংখ্যা ৪৩,৭৩৯ জন। (শহরের জনসংখ্যা এবং গ্রামের জনসংখ্যা যথাক্রমে ৩৮,৭৫২ এবং ৫,০৮৭)। পরিবারের মোট সংখ্যা ৯,১৫৫।
আবহাওয়া
কোপেন-নির্ধারক জলবায়ু শ্রেণীবিন্যাস পদ্ধতি পারাভুর জলবায়ুকে ক্রান্তীয় আর্দ্র ও শুষ্ক হিসাবে শ্রেণীভুক্ত করে। (Aw).
পর্যটন ও ব্যাক-ওয়াটার
পারাভুর শহর ঘিরে বহু ব্যাক-ওয়াটার এবং হ্রদ আছে। পারাভুরের মোহনা এখন বিশ্ব বিখ্যাত। সড়ক ও অন্য যানবাহনের অগ্রগতি হওয়ায়, অন্তর্দেশীয় জলপথ উপেক্ষিত হয়েছে।  রাজ্য সরকারের পৃষ্ঠপোষকতায়, একদা চালু  অন্তর্দেশীয় জলপথ পদ্ধতিকে,এক উচ্চাভিলাষী জলপথ যোগাযোগ ব্যাবস্থায় ,পুনর্নবীকরণের প্রচেষ্টা শুরু করার চেষ্টা চলছে।   পোঝিকারা এবং  কপ্পিল যাবার পথে এগুলি সহজেই চোখে পড়ে। হ্রদ গিয়ে সমুদ্রে মিশেছে এবং মধ্যে কিছুটা জায়গায়, একটি রাস্তা হ্রদ ও সমুদ্রকে পৃথক করেছে, সেটিও দেখা যায়।
তথ্যসূত্র
Paravur, Kollam
পারাভুর, এর্নাকুলাম
পারাভুর (Paravur) ভারতের কেরালা রাজ্যের এর্নাকুলাম জেলার একটি শহর ও পৌরসভা এলাকা।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ১০ মিটার (৩২ ফুট)।
জনসংখ্যার উপাত্ত
এখানে সাক্ষরতার হার ৯৬.৭৫%। পুরুষদের মধ্যে সাক্ষরতার হার ৯৭.৮% এবং নারীদের মধ্যে এই হার ৯৫.৮%। সারা ভারতের সাক্ষরতার হার ৫৯.৫%, তার চাইতে পারাৱুর এর সাক্ষরতার হার বেশি।
এই শহরের জনসংখ্যার ৮.১২% হল ৬ বছর বা তার কম বয়সী।
নবম লোকসভা
নবম লোকসভার সদস্যগণ (২রা ডিসেম্বর ১৯৮৯ – ১৩রা মার্চ ১৯৯১) মে-জুন ১৯৮৯ সালে নির্বাচিত হয়েছিলেন।
রাসভারি
রাসভারি (Rasbhari) হল ভারতীয় একটি মনস্তাত্ত্বিক হাস্যরসাত্মক মিনিসিরিজ, যেখানে স্বরা ভাস্কর ত্রয় চরিত্রে অভিনয় করেছেন এবং আয়ুষ্মান সাক্সেনা, নীলু কোহলি এবং অরুণা সোনি সহায়ক ভূমিকায় রয়েছেন। এটি অ্যামাজন প্রাইমে ২০২০ সালের ২৫ জুন প্রিমিয়ার হয়। ধারাবাহিকটির শুটিং হয়েছিল ভারতের বিজনৌরে।
পটভূমি
রাসভরি মিরাটের ছোট-শহরের পরিবেশকে নিখুঁতভাবে নিজের নিয়ন্ত্রণে নিয়ে আসে। ইংরেজি শিক্ষক শানু (স্বরা) তার স্বামীর সাথে মিরাটে থাকতে আসে এবং রাতারাতি তার ছাত্র এবং প্রতিবেশীদের কল্পনায় পরিণত হয়। তার সৌন্দর্য এবং যৌনতা আকর্ষণের কারণে তাকে শহরের মহিলারা 'স্বামী ছিনতাইকারী' বলে অভিহিত করে, কারণ পুরুষরা বশবর্তী হয়ে তার সম্পর্কে চিন্তা করা বন্ধ করতে পারে না।
সূরা নাসর
সূরা আন নাসর (سورة النصر) মুসলমানদের ধর্মীয় গ্রন্থ কুরআনের ১১০ তম সূরা। তাফসীরকারীদের সর্বসম্মত অভিমত এই যে, সূরাটি মদীনায় অবতীর্ণ এবং এর আয়াত সংখ্যা ৩টি। সূরা নছর-এর অপর নাম সূরা "তাওদী"। "তাওদী" শব্দের অর্থ বিদায় করা। এ সূরায় রসূলে কারীম-এর ওফাত নিকটবর্তী হওয়ার ইঙ্গিত আছে বিধায় এর নাম "তাওদী" হয়েছে।
হযরত ইবনে আব্বাস থেকে বর্ণিত আছে যে, সূরা নছর কোরআনের সর্বশেষ একদফায় পূর্ণাঙ্গভাবে অবতীর্ণ সূরা। অর্থাৎ, এরপর কোন সম্পূর্ণ সূরা একদফায় অবতীর্ণ হয়নি, অন্যান্য সূরার আয়াত নাযিল হয়েছে। অত:এব কারো কারো বর্ণনায় সূরা আন নছরের পর কোন কোন আয়াত নাযিল হওয়ার যে তথ্য পাওয়া যায়, তা এর পরিপন্থী নয়। সূরা ফাতেহাকে এই অর্থেই কোরানের সর্বপ্রথম সূরা বলা হয়। আর্থাৎ, সম্পূর্ণ সূরারূপে একদফায় সূরা ফাতিহাই সর্বপ্রথম নাযিল হয়েছে। সুতরাং সূরা আলাক, মুদ্দাস্‌সির ইত্যাদির কোন কোন আয়াত পূর্বে নাযিল হলেও তা এর পরিপন্থী নয়।
নাযিল হওয়ার সময় ও স্থান
ঠিক কখন এ সূরাটি নাযিল হয়েছিল সে সম্পর্কে বিভিন্ন বর্ণনা পাওয়া যায়। হযরত ইবনে ওমর বলেনঃ সূরা নছর বিদায় হজ্বে অবতীর্ণ হয়েছে। এরপর "আলইয়াওমা আকমালতু লাকুম দিনাকুম" আয়াত অবতীর্ণ হয়। এর পর রসূলুল্লাহ্‌  মাত্র আশি দিন জীবিত ছিলেন। রসূলুল্লাহ্‌ -এর জ়ীবনের যখন মাত্র পঞ্চাশ দিন বাকী ছিল, তখন কামালার আয়াত নাযিল হয়। অতপরঃ মৃত্যুর পঁয়ত্রিশ দিন বাকী থাকার সময় "লাকাদ যা-আকুম রাসূলুম মিন আনফুছিকুম আযীযুন আলাইহি ..." আয়াতটি অবতীর্ণ হয় এবং একুশ দিন বাকী থাকার সময় ইত্তাক্বু ইয়াওমান তুরযাউনা ফিহী ..." আয়াতটি অবতীর্ণ হয়।
শানে নুযূল
এই সূরার আয়াতসমূহ নবী মুহাম্মদ কে উদ্দেশ্য করে বর্ণিত। মক্কা বিজয়ের লক্ষণসমূহ পরিস্ফুট হয়ে ওঠা এবং এ বিজয়ের মাধ্যমে দুনিয়াতে ইসলামের রাসুল মুহাম্মদ -এর আগমন ও অবস্থানের উদ্দেশ্য পূর্ণ হয়ে যাওয়ার সমাসন্নতার পরিপ্রেক্ষিতে এই সূরাটি নাযিল হয়ে থাকবে। এ সূরার অন্যতম তাৎপর্য এই যে মৃত্যু নিকটবর্তী প্রতীয়মান হলে মুসলমান ব্যক্তিকে তাসবীহ ও ইস্তেগফার করতে হবে। আয়িশা (রা:) থেকে বর্ণিত যে, সূরা আন নাসর নাযিল হওয়ার পর রাসুল  প্রত্যেক নামাযের পর ‘সুবহানাকা রাব্বানা ওয়া বেহামদিকা আল্লাহুম্মাগ ফিরলি’ দুয়াটি পাঠ করতেন। উম্মে সালমা  থেকে বর্ণিত যে, সূরা আন নছর নাযিল হওয়ার পর থেকে রাসুল (সা:) সর্বাবস্থায় ‘সুবহানাল্লাহে ওয়া বেহামদিহি আস্তাগফিরুল্লাহা ওয়া আ তুউবু ইলাইহি’ দুয়াটি পাঠ করতেন এবং, অতঃপর, এই দুয়া পাঠের যুক্তিস্বরূপ সূরাটি তিলাওয়াত করতেন।
২০০৫ বালি বোমা হামলা
২০০৫ বালি বোমা হামলা ছিল ২০০৫ সালের ১ অক্টোবর ইন্দোনেশিয়ার বালিতে, ক্রমাগত সন্ত্রাসবাদী আত্মঘাতী হামলা এবং গাড়ি বোমা আক্রমণ। বোমা বিস্ফোরণ হয়েছিল দুটি জায়গায়- জিম্বারান বিচ রিসর্ট এবং দূরে কুটায়, দুটিই দক্ষিণ বালি অঞ্চলে অবস্থিত। সন্ত্রাসী হামলায় ২০ জনের প্রাণহানি ঘটে এবং ১০০ জনেরও অধিক আহত হয়। হামলায় তিন হামলাকারীর মৃত্যু ঘটে।
সূরা নাসর
বিষয়বস্তুর বিবরণ
৬৩০ খ্রিষ্টাব্দে মক্কা বিজয়ের পরের বছর অর্থাৎ ৯ম ও ১০ম হিজরীকে ইতিহাসে ‘প্রতিনিধি দলসমূহের আগমনের বছর’ বলে চিহ্নিত করা হয়েছে। প্রতিনিধি দলসমূহের সংখ্যা ৭০ এর চেয়ে বেশি। ওই সময়ে মক্কার কাফিররা দলে দলে ইসলাম গ্রহণ করে। সূরা নাসরে মানুষের বিজয়ের বা সাফল্যের জন্য সৃষ্টিকর্তার সাহায্যের ওপর গুরুত্বারোপ করা হয়েছে। বিজয় মানুষের শক্তিমত্তার ওপর নির্ভর করে না: বিপুল শক্তিশালী দলও যুদ্ধে পরাজিত হয়; অন্যদিকে, দুর্বল দলও আল্লাহ’র সাহায্যক্রমে জয়ী হতে পারে বদরের যুদ্ধ যার প্রমাণ। শক্তিমত্তা নয়, আল্লাহ’র সাহায্যই বিজয়ের একমাত্র নিয়ামক, এ কথাই সূরা নাসরের প্রথমিক তাৎপর্য। বিজয়ের মুহূর্তে আল্লাহ তার রাসুল -কে দুটি নির্দেশ দিয়েছেন এবং নিজের একটি গুণের কথা পুনরুক্ত করেছেন। প্রথমটি হলো আল্লাহ’র গুণকীর্তন করা যে তিনি সবরকম দুর্বলতা বা দোষ থেকে মুক্ত (অর্থাৎ তিনি কারো সাহায্যের মুখাপেক্ষী নন)। দ্বিতীয়ত আল্লাহ’র কাছে ক্ষমা চাইতে বলা হয়েছে তথা তাওবা করতে বলা হয়েছে। পুনরুক্ত করে বলা হয়েছে যে, নিশ্চয়ই আল্লাহ তাওবা কবুলকারী। লক্ষণীয় যে, বিজয়ের জন্য উৎসব করতে বলা হয় নি।
২০০৫ বালি বোমা হামলা
বিস্ফোরণ
ইন্দোনেশিয়ার জাতীয় সংবাদ সংস্থা, এএনটিএআরএ-এর রিপোর্ট অনুযায়ী, প্রথম দুটি বিস্ফোরণ ঘটে স্থানীয় সময় সন্ধ্যা ৬:৫০ নাগাদ, জিম্বারান খাবার দোকানের নিকট, তৃতীয়টি সন্ধ্যা ৭:০০ নাগাদ কুটার প্রধান চত্বরে। অন্যান্য রিপোর্টে দাবি করা হয়েছে বিস্ফোরণ ঘটেছে আনুমানিক সন্ধ্যা ৭:১৫ নাগাদ।
একটি বিস্ফোরণ ঘটেছে মধ্য কুটার কুটা চক বাজার অঞ্চলে রাজার রেস্তোরাঁয়। অন্য দুটি বিস্ফোরণ ঘটেছে জিম্বারান সৈকত বরাবর ওয়ারাঙ্গে, তার মধ্যে একটি ফোর সিজন্স হোটেলের নিকট। এই এলাকায় সাধারণত পশ্চিমা পর্যটকদের কাছে খুব জনপ্রিয়। পুলিশ পরে বলে যে তারা জিম্বারানে তিনটি অবিস্ফোরিত বোমা পেয়েছে। প্রথম বিস্ফোরণের পর নিরাপত্তা বাহিনী তাড়াতাড়ি দ্বীপের মোবাইল টেলিফোন নেটওয়ার্ক বন্ধ করে দেওয়ায় সেগুলো ফাটতে পারেনি।
সূরা নাসর
আয়াতসমূহ
এ সূরার তিনটি আয়াতের আরবি উচ্চারণ নিম্নরূপ: ১. إِذَا جَاء نَصْرُ اللَّهِ وَالْفَتْحُ - ইযা জা- আনাসুরুল্লাহি ওয়াল ফাতহু। ২. وَرَأَيْتَ النَّاسَ يَدْخُلُونَ فِي دِينِ اللَّهِ أَفْوَاجًا - ওয়ারা আইতান্‌না-সা ইয়াদখুলুউনা, ফি দ্বীনিল্লাহি আফওয়া-জা। ৩. فَسَبِّحْ بِحَمْدِ رَبِّكَ وَاسْتَغْفِرْهُ إِنَّهُ كَانَ تَوَّابًا - ফাসাব্বিহ বিহামদি রাব্বিকা ওয়াস্তাগ ফিরহ্‌; ইন্নাহু কা-না তাও-ওয়া-বা।
২০০৫ বালি বোমা হামলা
বিস্ফোরণ
ইন্দোনেশিয়ার সন্ত্রাসবিরোধী সংস্থার প্রধান, মেজর জেনারেল আনসিয়াদ বাইয়ের মতে, প্রাথমিক প্রমাণ থেকে বোঝা যাচ্ছে যে হামলা চালানো হয় ২০০২ সালের বোমা হামলার মতোই, অন্তত তিনটি আত্মঘাতী বোমা দ্বারা। ব্যাকপ্যাক এবং অত্যধিক বিকৃত শরীরের অবশিষ্টাংশ দেখে আত্মঘাতী বোমা হামলা বোঝা যাচ্ছে। সম্ভাবনা আছে যে বিস্ফোরণের আগে ব্যাকপ্যাকগুলো টার্গেট রেস্তোরাঁর ভিতরে লুকানো ছিল। অস্ট্রেলিয়ান ফেডারাল পুলিস কমিশনার মিক কীল্টি বলেছেন যে ব্যবহৃত বোমাগুলো দেখে মনে হচ্ছে সেগুলো আগের বিস্ফোরণ থেকে আলাদা কারণ অধিকাংশ মৃত এবং আহতরা শ্রাপ্নেলের ঘায়ে আক্রান্ত হয়েছিলেন, রাসায়নিক বিস্ফোরণে নয়। একজন মেডিকেল অফিসারের রঞ্জন রশ্মিতে দেখা যাচ্ছে অনেক আক্রান্তের দেহে কিছু বাইরের বস্তুসমূহ, যাদের "পেলেটস" বলা হয় এবং একজন আক্রান্ত অভিযোগ করেছেন তার পিঠে বল বিয়ারিং ঢুকে গেছে।
যেদিন ইন্দোনেশিয়ায় জ্বালানীর ওপর ভর্তুকি কমানো হয় এবং গ্যাসের দাম ৬৭৫% বেড়ে গেল, বোমা হামলা সেই একই দিনে ঘটল এবং দিনটি ছিল মুসলিমদের রমযান শুরুর মাত্র দুদিন পূর্বে এবং ২০০২ বালি বোমা বিস্ফোরণের তৃতীয় বার্ষিকীর ১১ দিন আগে।
সূরা নাসর
বাংলা অনুবাদ
১. যখন আসবে আল্লাহর সাহায্য ও বিজয় ২. এবং আপনি মানুষকে দলে দলে আল্লাহর দ্বীনে প্রবেশ করতে দেখবেন ৩. তখন আপনি আপনার পালনকর্তার পবিত্রতা বর্ণনা করুন এবং তার কাছে ক্ষমা প্রার্থনা করুন; নিশ্চয় তিনি তাওবা কবুলকারী।
২০০৫ বালি বোমা হামলা
হতাহত
সর্বশেষ রিপোর্ট অনুযায়ী, ২০ জন মৃত এবং ১০১ থেকে ১২৯ জন আহত। এর পূর্বে কিছু প্রতিবেদনে ২৬ থেকে ৩৬ জন লোকের মৃত্যুর কথা উল্লেখ করা হয়েছে, কিন্তু এই পরিসংখ্যান ক্রমশ কমেছে। যারা মারা গেছেন তাদের মধ্যে ১৫ জন ইন্দোনেশীয়, ৪ জন অস্ট্রেলীয় এবং একজন জাপানি নাগরিক। আহতদের মধ্যে আছেন অনেক ইন্দোনেশীয়, অধিকাংশ হিন্দু এবং বাকিদের মধ্যে ১৯ জন অস্ট্রেলীয়, ৮ জন দক্ষিণ কোরীয়, ৬ জন মার্কিন, ৪ জন জাপানি, ৩ জন কানাডীয় এবং ১ জন ব্রিটিশ। যেহেতু হাসপাতাল এবং মর্গে আক্রান্তরা কোথা থেকে এসেছেন তার কোন রেকর্ড নেই, আলাদাভাবে প্রতিটি বিস্ফোরণস্থলে হতাহতের সংখ্যা নির্ধারণ করা সম্ভব নয়।
আক্রান্তদের অধিকাংশকেই পাঠানো হয়েছিল বালির সাংলা জেনারেল হাসপাতাল এবং বেশিরভাগেরই ভাঙা কাচ দ্বারা সৃষ্ট আঘাতের জন্য চিকিৎসা হয়েছিল। বাকিদের পাঠানো হয় গ্রিয়া আসিহ [sic] হাসপাতালে। ২০০২ সালের বোমা হামলার মতোই, কিছু আহতকে, প্রাথমিকভাবে বিদেশী নাগরিক, চিকিৎসা সুবিধার জন্য অস্ট্রেলিয়া এবং সিঙ্গাপুরে নিয়ে যাওয়া হয়। অল্প আহতদের স্থানান্তরন করা হয় সিঙ্গাপুরে, অন্যান্য আহতদের, তাদের মধ্যে আছেন অস্ট্রেলীয়, জাপানি এবং একজন ইন্দোনেশীয়, চিকিৎসার জন্য স্থানান্তরণ করা হয় রয়াল অস্ট্রেলিয়ান এয়ার ফোর্সের লকহিড সি-১৩০ হারকিউলিস বিমানে করে অস্ট্রেলিয়ার ডারউইনে।
২০০২ বালি বোমা বিস্ফোরণ, যেখানে অন্য কোন নাগরিকদের তুলনায় বেশি অস্ট্রেলীয় হতাহত হয়েছিলেন এবং জাকার্তায় ২০০৪-এর অস্ট্রেলিয়ান দূতাবাসে বোমা হামলার পর, সর্বশেষ আক্রমণ অস্ট্রেলিয়ায় ব্যাপক প্রচার পেয়েছিল এবং কিছু কর্মকর্তারা দ্বারা নিন্দা করা হয়, যেমন ফেডারেল অপোজিশন লিডার কিম বিজলি, অস্ট্রেলীয়দের উপর আক্রমণের প্রতিবাদে।
পূর্বের সতর্কবার্তা
ইন্দোনেশিয়ার রাষ্ট্রপতি দেশের মানুষদের আরো বোমা হামলার বিষয়ে সতর্ক করে দিয়েছিলেন এবং অস্ট্রেলিয়ার পররাষ্ট্র বিষয়ক বিভাগ (ডিএফএটি) ঘটনার দুদিন পূর্বে সতর্কতা জারি করেছিলেন, তাই ইন্দোনেশীয় কর্তৃপক্ষের কাছে এমন একটি ঘটনা ঘটার সম্ভাবনা ছিল। তবে অস্ট্রেলীয় সরকার দাবি করেন যে তারা বালিতে আসন্ন সন্ত্রাসী হামলার কোন নির্দিষ্ট পূর্ব সতর্কতা পায় নি। মন্ত্রী ডোনারও, সেপ্টেম্বরের শেষ দিনে ডিএফএটি-এর সতর্কবার্তা পাবার পরও, সম্ভাব্য ঘটনার কোন নির্দিষ্ট লক্ষণ পাবার কথা নাকচ করেছেন। ডিএফএটি ইন্দোনেশীয় অপ্রয়োজনীয় ভ্রমণের বিরুদ্ধে অস্ট্রেলীয়দের সতর্ক করে দিয়েছিল ২০০২ সালের হামলার আগে থেকেই – সতর্কতা এখনও কার্যকর। পশ্চিমী পর্যটকদের কাছে জনপ্রিয় স্থানে সমাবিষ্ট না হতে ভ্রমণকারীদের পরামর্শ দিয়েছিল।
২০০৫ সালের মে মাসে মার্কিন পররাষ্ট্র দফতর ইন্দোনেশিয়া অপরিহার্য ভ্রমণের বিরুদ্ধে একটি ভ্রমণ সতর্কতা জারি করে। ভ্রমণ সতর্কবার্তা সর্বশেষ হালনাগাদ হয় ৯ই জানুয়ারি ২০০৭ সালে।
একজন ফিলিপাইন নিরাপত্তা কর্মী বলেছেন যে কয়েক মাস ধরে দক্ষিণ-পূর্ব এশিয়ার গোয়েন্দা কর্মকর্তারা তথ্য পাচ্ছিল যে আল-কায়েদার সাথে সংযুক্ত জেমা ইসলামিয়া দল একটি বড় হামলার পরিকল্পনা করছে, সম্ভবত ফিলিপাইন বা ইন্দোনেশিয়ায়, কিন্তু পরিকল্পনার বিস্তারিত কর্মসূচী সময় মত উন্মোচন করে এটি প্রতিরোধ করতে পারেনি।
৩১শে আগস্ট ২০০৫ সালে, দ্বিতীয় বালি বোমা হামলার এক মাস পূর্বে, সন্ত্রাসীরা একটি আংশিকভাবে তৈরি বোমা কুটা প্যারাডিসো হোটেলের চতুর্থ তলায় রাখতে সক্ষম হয়েছিল। বোমাটি হোটেলের নিরাপত্তা পরীক্ষায় ধরা পড়েনি এবং হোটেলের নিরাপত্তা ক্যামেরাগুলো ভাঙ্গা ছিল।
সন্দেহভাজনেরা
হামলাগুলোতে সক্রিয় সন্ত্রাসী নেটওয়ার্ক জেমা ইসলামিয়া (জেআই)-এর ছাপ দেখা যায়, যারা ২০০২ বালি নৈশক্লাব বোমা বিস্ফোরণ, ২০০৩ মেরিয়ট হোটেল বোমা হামলা এবং ২০০৪ অস্ট্রেলিয়ান দূতাবাসে বোমা হামলা সহ ইন্দোনেশিয়ার বিভিন্ন বোমা হামলার জন্য দায়ী বলে মনে করা হয়। সিঙ্গাপুরের ইনস্টিটিউট অফ ডিফেন্স অ্যান্ড স্ট্র্যাটেজিক স্টাডিজের সন্ত্রাসবাদ গবেষণা প্রধান রোহন গুনরত্ন, এজেন্সি ফ্রান্স প্রেসকে বলেন যে "জেমা ইসলামিয়া হল একমাত্র দল যাদের ইন্দোনেশিয়ার পশ্চিমী পর্যটকদের বিরুদ্ধে সমন্বিত এবং একযোগে আক্রমণ করার অভিপ্রায় এবং ক্ষমতা আছে।"
বোমা হামলার জন্য প্ররোচনা কি ছিল তা অস্পষ্ট রয়ে গেছে। সংবাদমাধ্যমগুলো মনে করে যে ইন্দোনেশিয়ার জ্বালানী তেলের দাম বৃদ্ধির সাথে এই হামলার পরিকল্পনা করা হয়েছিল, যাতে অর্থনৈতিক ও রাজনৈতিক ক্ষতি সর্বাধিক হয়। অপরদিকে, আন্তর্জাতিক ক্রাইসিস গ্রুপের ড. সিডনি জোন্স, বিশ্বাস করেন যে "অপরিহার্যভাবে" এটি গণতন্ত্রকে দুর্বল করার চেষ্টা ছিল না, বরং জিহাদবাদী চরমপন্থার একটি উদাহরণ: "আমি মনে করি তারা খুব দুনিয়া দেখে খুব সহজভাবে, তাদের বিরুদ্ধে আমরা, মুসলমানদের বিরুদ্ধে কাফের... [ওরা দেখে] যে মার্কিন যুক্তরাষ্ট্রের নেতৃত্বে অবিশ্বাসীরা একটি খ্রিস্টান-ইহুদী ষড়যন্ত্রের অংশ হিসেবে অত্যাচার করতে এবং আক্রমণ করতে বিশ্বজুড়ে মুসলমানদের নির্মূল করতে বেরিয়েছে, এবং তাই, [তাদের] পালাতে হবে"। যাহোক, প্রধানমন্ত্রীর সঙ্গে একমত হয়ে, ড. জোন্স বিশ্বাস করেন আক্রমণ নির্বিচার ছিল এবং "সহজাতভাবে" শুধুমাত্র অস্ট্রেলীয়দের উপর ছিল না। তিনি মনে করেন, বালিকে হামলাস্থল হিসেবে নির্বাচন করা হয়েছিল কারণ সেখানে ইন্দোনেশিয়ার গ্যাংস্টারদের মারা যাওয়ার সম্ভাবনা কম ছিল এবং "কয়েকজন বিদেশিকে পাওয়ার একটি সুযোগ" ছিল।
বাপুলাল কিশান
বাপুলাল কিশান ছিলেন মধ্য প্রদেশ রাজ্যের একজন ভারতীয় রাজনীতিবিদ। তিনি ১৯৫৭ সালের সাধারণ নির্বাচনে বিজয়ী হয়ে মধ্য প্রদেশ বিধানসভায় দেওয়াস বিধানসভা নির্বাচনী এলাকা প্রতিনিধিত্ব করেছিলেন।
প্রিয়া প্রকাশ ভেরিয়ার
প্রিয়া প্রকাশ ভেরিয়ার (জন্ম: ২৮ অক্টোবর ১৯৯৯) একজন ভারতীয় অভিনেত্রী, মডেল ও নেপথ্য সঙ্গীতশিল্পী। তিনি মূলত মালায়ালাম ও তেলুগু চলচ্চিত্রে অভিনয় করেন।ওরু আদার লাভ চলচ্চিত্রে তার চোখ টিপে ইশারা ভাইরাল হয়ে গিয়েছিল । যা তাকে ২০১৮ সালে গুগলে সর্বাধিক অনুসন্ধানকৃত  ব্যক্তিত্বে পরিণত করে।
প্রারম্ভিক জীবন
তার জন্ম ১৯৯৯ সালের ২৮ অক্টোবর কেরলের ত্রিশূরে। তার বাবা প্রকাশ ভেরিয়ার একজন কেন্দ্রীয় আবগারি বিভাগের কর্মী এবং মা পৃথা প্রকাশ একজন গৃহিণী। তিনি ত্রিশূরের সন্দীপনি বিদ্যা নিকেতনে  পড়াশুনা করেছিলেন।  ২০১৮ সালে তিনি ত্রিশূরের বিমলা কলেজে ব্যাচেলর অফ কমার্স কোর্সে ভর্তি হন। প্রিয়া কে আমার খুব ভালো লাগে, কেবল আমারই নয়, নতুন প্রজন্মের ছেলে মেয়েরাও প্রিয়ার অভিনয় দারুন ভাবে পছন্দ করে।
চলচ্চিত্র
তিনি ২০১৯ সালে ওরু আদার লাভ   সিনেমায় প্রিয়া চরিত্রে অভিনয় করেছিলেন ।যা ছিল একটি স্কুল রোমান্টিক সিনেমা। এর ট্রেলার ইউটিউবে ২০২০ সালের এপ্রিল পর্যন্ত হিসেবে ৯৭ মিলিয়ন বার দেখা হয়েছিল।এতে তার চোখ মারার দৃশ্য ছিল। তার চোখ মারা ভাইরাল হয়েছিল।  এই সিনেমার গান " মাণিক্যায়া  মালাড়ায়া পুভি  তে এই দৃশ্য ছিল।এর মাধ্যমে তিনি  জাতীয় ক্রাশে পরিণত হন। এই  গানকে কিছু ইসলাম ধর্মাবলম্বী মানুষ আপত্তিকর বলে গণ্য করেছিল ।কারণ এতে খাদিজা বিনতে খুওয়ালিদের  ঊল্লেখ ছিল। এ সম্পর্কিত একটি প্রথম তথ্য প্রতিবেদন তার এবং চলচ্চিত্রের নির্মাতাদের বিরুদ্ধে দায়ের করা হয়েছিল । পরবর্তীকালে  সুপ্রিম কোর্ট  যা প্রত্যাখ্যান করেছিল।   ''
২০১৯ সালে তিনি নরেশ আইয়ারের সাথে সিনেমা ফাইনালের  জন্য  "নি মাজাবিল্লু পোলেন" গানটি গেয়েছিলেন । এতে প্রধান চরিত্রে অভিনয় করেছিল রাজিশা বিজয়ন। তিনি হিন্দি ছবি শ্রীদেবী বাংলোতে অভিনয় করেছিলেন। যা  ২০২০ সালের জানুয়ারীতে  নির্মিত হয়েছিল।
২০২১ সালে তেলুগু চলঅচ্চিত্র চেক–এ অভিনয় করেন। যা ছিল তার প্রথম তেলুগু সিনেমা।
বিজ্ঞাপন
২০১৮ সালে তিনি হিন্দিতে নেস্টলি মাঞ্চ এর বাণিজ্যিক বিজ্ঞাপনে  এবং তেলুগুতে একটি দক্ষিণ ভারতীয় শপিং মলের বিজ্ঞাপনে উপস্থিত হয়েছিলেন।
ভাগ্যকুল ইউনিয়ন
ভাগ্যকুল ইউনিয়ন বাংলাদেশের মুন্সীগঞ্জ জেলার অন্তর্গত শ্রীনগর উপজেলার একটি ইউনিয়ন।
ভৌগোলিক উপাত্ত
ভাগ্যকুল ইউনিয়নের মোট আয়তন ২৫১১ একর। গ্রাম - ৭টি, মৌজা - ৪টি
জনসংখ্যার উপাত্ত
বাংলাদেশের ২০১১ সালের আদমশুমারী অনুযায়ী ভাগ্যকুল ইউনিয়নের মোট জনসংখ্যা ২২৩৮৩ জন। এদের মধ্যে ১০৬১৪ জন পুরূষ এবং ১১৭৬৯ জন মহিলা।
ইতিহাস
== শিক্ষা == শিক্ষার হার - ৫৪.৯২% প্রাথমিক বিদ্যালয় - ৭ টি মাধ্যমিক বিদ্যায় - ৩ টি মাদরাসা - ১ টি
ক) প্রাথমিকবিদ্যালয়          : -  ০৭টি
খ) নিন্মমাধ্যমিকবিদ্যালয়    : -  ০২টি
গ) উচ্চমাধ্যমিকবিদ্যালয়     : - ০৩টি
ঙ)  মাদ্রাসা                      : - ০১টি
স্বাস্থ
ক) কমিউনিটিক্লিনিক  :- ০২টি
খ) পারিবারপরিকল্পনাকেন্দ্রঃ - ০১টি
শিল্পকারখানা
০১৷কোল্ডষ্টোরেজ               : - ০০টি
০২৷  ডেইরীফার্ম                 : -   ৫০টি
০৩৷পোল্ট্রিফার্ম                  : -  ০২টি
০৪৷স, মিল                        : - ০৪টি
রাস্তাওযোগাযোগ
খ) অর্ধপাকারাস্তা      : - ০৮কিঃমিঃ
গ) কাচারাস্তা            : - ২৫কিঃমিঃ
ঘ) ব্রীজ                    : - ০২ট
অন্যন
দীঘি: - ০৫টি, পুকুর: - ৫৯টি, ডাকঘর: - ০৩টি, খেয়াঘাট: - ০১টি, ব্যাংক: - ০৩টি, এন, জি.ও: - ০২টি, মসজিদ: - ৩২টি, যুবসমবায়: - ০২টি, কৃষিসমবায়: - ০১টি, ক্লাব: - ০২টি, খেলারমাঠ: - ০৫টি, ভূমিঅফিস: - ০১টি, হাটবাজার: - ০৩টি, কাজী অফিস: - ০১টি
গোবিন্দ
right|thumb|জয়পুরের বিখ্যাত গোবিন্দজী মন্দিরের বিগ্রহ
গোবিন্দ ও গোপাল কৃষ্ণের দুটি বিশেষ নাম ও রূপ। এই রূপে তিনি একটি অল্পবয়স্ক রাখাল বালক। বৈষ্ণবধর্মে তিনি সর্বোচ্চ ঈশ্বর। হিন্দুধর্মের অন্যান্য শাখাও তাঁকে পূজা করে থাকে। প্রাচীন ধর্মগ্রন্থ ব্রহ্মসংহিতা-য় তাঁকে সকল জগতের সৃষ্টির কারণ বলা হয়েছ।
ক্লস ক্লোস্টারমিরের মতে, কৃষ্ণ-বাসুদেব পূজা খ্রিস্টের জন্মের কয়েকশো বছর আগে শুরু হয়েছিল। তার সঙ্গে পরবর্তীকালে গোপীজনবল্লভ কৃষ্ণ ও বালগোপাল পূজার প্রথা যুক্ত হয়।
নামকরণ
গোবিন্দ ও গোপাল দুটি নামেরই অর্থ রাখাল। সংস্কৃতে গো শব্দের অর্থ গোরু আর পাল বা বিন্দ শব্দের অর্থ যথাক্রমে অন্বেষনকারী বা রক্ষক।
ব্যাখ্যা
গোবিন্দ নামটি "বিষ্ণুসহস্রনামে" (বিষ্ণুর এক হাজার নাম-সংবলিত স্তোত্র) ১৮৭ ও ৫৩৯তম নাম।
স্বামী তপস্যানন্দ কর্তৃক অনূদিত আদি শঙ্করের "বিষ্ণুসহস্রনাম" ভাষ্য অনুসারে গোবিন্দ শব্দের চারটি ব্যাখ্যা পাওয়া যায়:
মহর্ষি মহেষ যোগী, তাঁর গীতাভাষ্যে বলেছেন, গোবিন্দ শব্দের অর্থ ইন্দ্রিয়ের অধিপতি।
স্তব
আদি শঙ্কর রচিত "ভজ গোবিন্দম'' নামে বিখ্যাত স্তবটিতে আছে, "যে গোবিন্দকে ভজনা করে, সে সহজেই জন্ম ও মৃত্যুর সাগর অতিক্রম করে যায়।" অর্থাৎ, কৃষ্ণকে পূজা করলে জন্ম-মৃত্যুর চক্র বা "সংসার" থেকে মুক্তি লাভ করে, জীবাত্মা বৈকুণ্ঠে গমন করে।
বহিঃসংযোগ
Govinda
স্বামী শঙ্করানন্দ
স্বামী শঙ্করানন্দ, (১০ মার্চ  ১৮৮০ – ১৩ জানুয়ারি ১৯৬২) ছিলেন (জুন ১৯৫১ – জানুয়ারি ১৯৬২) এই সময়ের বেলুড় মঠ ও মিশনের সপ্তম অধ্যক্ষ।
জীবনী
স্বামী শঙ্করানন্দের জন্ম ১৮৮০ খ্রিস্টাব্দের ১০ ই মার্চ অবিভক্ত বাংলার অধুনা পশ্চিমবঙ্গের হুগলি জেলার বাজেপ্রতাপপুর গ্রামে শিবরাত্রিতে। তাঁর পৈতৃক নিবাস ছিল তৎকালীন ২৪ পরগনা জেলার বামুনমুরা গ্রামে। পূর্বাশ্রমের নাম ছিল অমৃতলাল সেনগুপ্ত, ডাকনাম ছিল অমূল্য। ছাত্রাবস্থায় স্বামী বিবেকানন্দর বক্তৃতা শুনে কলকাতায় ডাক্তারী পড়া ছেড়ে ১৯০২ খ্রিস্টাব্দে রামকৃষ্ণ সংঘে যোগ দেন। ১৯০৬ খ্রিস্টাব্দে  স্বামী ব্রহ্মানন্দের কাছে দীক্ষা গ্রহণ করে স্বামী শঙ্করানন্দ হন। তিনি স্বামী ব্রহ্মানন্দ অতি প্রিয় ব্যক্তিগত সহায়ক ছিলেন। তাঁর সাথে শঙ্করনন্দজী দেশের সমস্ত মঠ ও মিশনে ভ্রমণ ও অবস্থানের বিরল সুযোগ পান। ১৯০৩ খ্রিস্টাব্দে তিনি  স্বামী সারদানন্দের  সাথে জাপান গমন করেন এবং   ছয় মাস অবস্থানের পর চীন হয়ে দেশে ফেরেন। ১৯৪৭ খ্রিস্টাব্দে তিনি রামকৃষ্ণ মঠ ও মিশনের অন্যতম সহ-অধ্যক্ষ নিযুক্ত হন এবং ১৯৫১ খ্রিস্টাব্দের ১৯ শে জুন অধ্যক্ষ নির্বাচিত হন। অধ্যক্ষ নির্বাচিত হওয়ায় পর মূলত তাঁর তিনটি কাজ রামকৃষ্ণ-বেদান্ত-আনন্দোলনে চিরস্মরণীয়।
১৯৫৯ খ্রিস্টাব্দের ১লা জানুয়ারি শ্রীশ্রীমায়ের জন্মতিথির দিন শ্রীশ্রীমায়ের যোগশিষ্যা তথা স্বামী সারদানন্দের মানস কন্যা শ্রীসারদা মঠের অধ্যক্ষা সরলাদেবীকে সন্ন্যাসদীক্ষা প্রদান করেন। নাম হয় প্রব্রাজিকা ভারতীপ্রাণা। ১৯৫৯ খ্রিস্টাব্দে  সারদমঠের সমস্ত ভার সন্ন্যাসিনীদের এক ট্রাস্টের মধ্যে নিযুক্ত করে শ্রীসারদামঠের সমস্ত ভার তাঁদের হস্তে অর্পণ করেন। ১৯৬১ খ্রিস্টাব্দে শ্রীরামকৃষ্ণ-সারদা মিশন আইনানুগভাবে রেজিস্ট্রি করান তিনি।
তিনি ছিলেন অত্যন্ত সহজ সরল, সময়নিষ্ঠ, আত্মনির্ভরশীল এবং কর্মদক্ষ। নিজে কঠোর জীবনযাপন করতেন এবং সমস্ত বিষয়ে সজাগ দৃষ্টি রাখতেন।
জীবনাবসান
স্বামী শঙ্করানন্দের তেমন কোন শারীরিক সমস্যা ছিল না। বার্ধক্যের কারণেই ১৯৬২ খ্রিস্টাব্দের ১৩ ই জানুয়ারি ৮২ বৎসর বয়সে প্রয়াত হন।
দ্য হান্ড্রেড (ক্রিকেট)
দ্য হান্ড্রেড হল ইসিবি পরিচালিত ১০০-বলের ক্রিকেট ফ্র্যাঞ্চাইজ ক্রিকেট প্রতিযোগিতা। ইংল্যান্ড ও ওয়েলসের বিখ্যাত শহরগুলির ভিত্তিতে ফ্র্যাঞ্চাইজ দল তৈরী করে ২০২১-এ প্রথম প্রতিযোগিতা অনুষ্ঠিত হয়েছিল। প্রতিটি ম্যাচ সাধারণত আড়াই ঘন্টার হয়। বিবিসি ও স্কাই স্পোর্টস এর উদ্যোগে এই প্রতিযোগিতার ম্যাচগুলি সম্প্রচারিত হয়।
ইতিহাস
২০১৬ সালের সেপ্টেম্বর মাসে, ইংল্যান্ড এবং ওয়েলস ক্রিকেট বোর্ড (ইসিবি) কর্তৃক ইন্ডিয়ান প্রিমিয়ার লিগের অনুরূপ একটি নতুন শহরভিত্তিক ক্রিকেট টুয়েন্টি২০ প্রতিযোগিতার প্রস্তাব করা হয়েছিল। ১৮টি প্রথম-শ্রেণীর কাউন্টি, প্রফেশনাল ক্রিকেটার্স অ্যাসোসিয়েশন (পিসিএ) এবং মেরিলেবোন ক্রিকেট ক্লাবের (এমসিসি) মধ্যে প্রাথমিক আলোচনার পরে তারা প্রতিযোগিতার বিকাশের পক্ষে (১৬–৩) ভোট দিয়েছিল। ২০১৭ সালের ২৬শে এপ্রিল তারিখে, ইসিবির সদস্যরা ৩৮–৩ ভোটে নতুন এই প্রতিযোগিতা আয়োজন করার পক্ষে ভোট দিয়েছিল। প্রতিষ্ঠিত টুয়েন্টি২০ বিন্যাস হতে এইএ প্রতিযোগিতাটিকে সম্পূর্ণ নতুন ধরনের ক্রিকেটে রূপান্তরিত করার ধারণাটি ইসিবির প্রধান বাণিজ্যিক কর্মকর্তা সঞ্জয় প্যাটেল ২০১৭ সালের অক্টোবর মাসে জ্যেষ্ঠ ক্রিকেট কর্মকর্তাদের সাথে একটি ব্যক্তিগত বৈঠকে প্রথম প্রস্তাব করেছিলেন। তিনি যুক্তি দিয়েছিলেন যে শত বলের বিন্যাসটি নতুন দর্শকদের কাছে এই প্রতিযোগিতাটিকে আকর্ষণীয় করে তুলবে।
ইংল্যান্ডের সাবেক খেলোয়াড় এবং নর্দার্ন সুপারচার্জার্সের প্রধান কোচ দানিয়েলে হ্যাজেল বলেছেন যে এই প্রতিযোগিতাটি নারীদের আঞ্চলিক কাঠামোতে বিনিয়োগে সহায়তা করবে এবং প্রতিযোগিতাটি ঘরোয়া খেলোয়াড়দের খেলার ক্ষেত্রে একটি গুরুত্বপূর্ণ অভিজ্ঞতা হবে।
ফরম্যাট
১০০-বলের ক্রিকেট হল একধরনের সীমিত ওভারের ক্রিকেট যাতে প্রতিটি ইনিংস ১০০ বলের হয়। সাধারণত একটি খেলা আড়াই ঘন্টার হয়।
গঠন
আটটি শহর-ভিত্তিক দল স্কুলের গ্রীষ্মের ছুটির সময় প্রতিযোগিতা করে। পুরুষ ও মহিলাদের সকল ম্যাচ একই দিনে একই মাঠে অনুষ্ঠিত হয়। লিগ পর্বে মোট ৩২টি ম্যাচ হয়। প্রতিটি দল ঘরের মাঠে চারটি ম্যাচ খেলেছে এবং চারটি ম্যাচ অন্যের মাঠে খেলে, এতে প্রতিটি দলের বিরুদ্ধে একটি ম্যাচ এবং তারপর তাদের নিকটতম আঞ্চলিক প্রতিদ্বন্দ্বীদের বিরুদ্ধে দ্বিতীয় বোনাস ম্যাচ অন্তর্ভুক্ত থাকবে।
যে দলটি শেষ পর্যন্ত পুরুষ ও মহিলা লিগের শীর্ষস্থান শেষ করে তারা সরাসরি ফাইনালে চলে যায়। দ্বিতীয় এবং তৃতীয় স্থান অর্জনকারী দলগুলি এলিমিনেটর (বা সেমিফাইনাল) প্রতিযোগিতায় অংশ নেবে এবং বিজয়ী ফাইনালে যাবে।
দল
দল গঠনের পূর্বে ঠিক করা হয় যে দলের নামকরণ কাউন্টি ক্লাবগুলির ঐতিহ্যকে বহন করবে ও কোনও নির্দিষ্ট দেশ, শহর ও অঞ্চলের ভিত্তিতে হবে না। মে ২০১৯-এ দলগুলির নাম ঠিক করা হয়:
দলীয় সদস্য
প্রতিটি পুরুষ ও মহিলা দল ১৫ জন খেলোয়াড় নিয়ে গঠিত, যাদের মধ্যে সর্বোচ্চ চারজন বিদেশী খেলোয়াড় হতে পারে। দ্য হান্ড্রেড-এ প্রতিদ্বন্দ্বিতাকারী প্রতিটি দলে কমপক্ষে একজন ইংল্যান্ড ক্রিকেট দলভুক্ত খেলোয়াড় স্বাক্ষরিত হয়। ২০২২ মরসুমের জন্য দল প্রতি বেতন ক্যাপ হল £১,০০০,০০০।
সম্প্রচার
স্কাই স্পোর্টস, বিবিসি ইংল্যান্ডে ম্যাচগুলি সম্প্রচার করে।
সিরাজুল হক (পাকিস্তানি রাজনীতিবিদ)
সিরাজুল হক (জন্মঃ ৫ সেপ্টেম্বর ১৯৬২) একজন পাকিস্তানি রাজনীতিবিদ, যিনি জামায়াতে ইসলামী পাকিস্তানের বর্তমান আমির (সভাপতি)। তিনি পাকিস্তানের সংসদের উচ্চ কক্ষ সেনেটের সদস্য ছিলেন। এছাড়া তিনি খাইবার পাখতুনখোয়ার সিনিয়র মন্ত্রী হিসেবে পারভেজ খট্টক প্রশাসনে দায়িত্ব পালন করেছিলেন।
প্রাথমিক জীবন
সিরাজুল হক নিম্ন দির জেলার সমরবাগ গ্রামে এক পশতুন পরিবারে জন্মগ্রহণ করেন। তিনি এ অঞ্চলের স্থানীয় উচ্চ বিদ্যালয়ে ‌‌‌‌‌‌‌‌‌‌‌‌‌‌‌‌‌‌‌‌‌‌প্রাথমিক শিক্ষা পেয়েছেন। পেশোয়ার বিশ্ববিদ্যালয় থেকে রাষ্ট্রবিজ্ঞান এবং ১৯৯০ সালে পাঞ্জাব বিশ্ববিদ্যালয় থেকে শিক্ষা বিষয়ে এমএ ডিগ্রি অর্জন করেছেন। বিশ্ববিদ্যালয়ে অধ্যয়নকালে তিনি মাওলানা সৈয়দ আবুল আলা মওদূদী ও মাওলানা নঈম সিদ্দিকীর বই অধ্যয়ন করেন। তিনি ইসলামি জামায়াত-ই-তালাবাতে যোগদান করেন এবং ১৯৮৮ থেকে ১৯৯১ সাল পর্যন্ত ইসলামি জামায়াত-ই-তালাবা প্রধান ছিলেন। তিনি পিকে-৯৫ আসন থেকে দুই বার প্রাদেশিক পরিষদের সদস্য (এমপিএ) নির্বাচিত হয়েছেন।
রাজনৈতিক জীবন
২০০২ সালের নির্বাচনে মুত্তাহিদা মজলিস-এ-আমলের প্ল্যাটফর্ম থেকে তিনি খাইবার পাখতুনখোয়া প্রাদেশিক পরিষদের সদস্য নির্বাচিত হয়েছিলেন এবং আকরাম খান দুরানির নেতৃত্বাধীন প্রাদেশিক মন্ত্রিসভার অর্থমন্ত্রী হন। তবে বাজৌর এজেন্সির একটি মাদ্রাসায় মারাত্মক মার্কিন ড্রোন হামলার প্রতিবাদে তিনি পদত্যাগ করেছিলেন, যার ফলে ৮৬ শিশু মারা গিয়েছিল। ২০০৮ সালে তার দল নির্বাচন বর্জন করেছিল। ২০১৩ সালে তিনি জামায়াতে ইসলামীর মনোনীত প্রার্থী হিসেবে আবারও প্রাদেশিক পরিষদের সদস্য নির্বাচিত হন।
২০১৪ সালের ৩০ মার্চ জামায়াতে ইসলামী পাকিস্তানের আমির নির্বাচিত হওয়ার আগ পর্যন্ত তিনি ডেপুটি আমির ছিলেন। দলীয় বিধি অনুসারে প্রতি পাঁচ বছর অন্তর দলীয় নির্বাচন অনুষ্ঠিত হয়, ২০১৯ সালের মার্চ মাসে তিনি জামায়াতে ইসলামীর আমির নির্বাচিত হয়েছিলেন, যার মেয়াদ ২০২৪ সালের মার্চ পর্যন্ত। নির্বাচনী এলাকায় তার প্রচুর জনপ্রিয় রয়েছে এবং বন্ধুবান্ধব ও শত্রু‌ সবার নিকট তিনি বিনয়ী হিসেবে পরিচিত।
নাপিত কই
বিস্তৃতি
এই মাছ বাংলাদেশ, ভারত, নেপাল, ভুটান অঞ্চলে পাওয়া যায়।
পিএইচ১বি
পিএইচ১বি ("প্ল্যানেট হান্টার ১" এর জন্য স্থায়ী) বা নাসার দেওয়া উপাধি কেপলার-৬৪বি, হল সার্কামবাইনারি কক্ষপথে পাওয়া চতুর্মুখী (কুইটারনারি) স্টার সিস্টেম কেপলার-৬৪ এর একটি বহির্গ্রহ। প্ল্যানেট হান্টার প্রকল্পের দুই শৌখিন জ্যোতির্বিজ্ঞানীরা আন্তর্জাতিক জ্যোতির্বিজ্ঞানীদের একটি ইয়েল বিশ্ববিদ্যালয় দলের সহায়তায় কেপলার স্পেস টেলিস্কোপ থেকে তথ্য ব্যবহার করে গ্রহটি আবিষ্কার করেন। ১৫ই অক্টোবর, ২০১২ সালে আবিষ্কারের ঘোষণা করা হয়। এটি একটি চতুর্মুখী (কুঅড্রুপল) তারকা সিস্টেমের মধ্যে প্রথম ত্রানজিটিং গ্রহ, প্রথম চতুর্মুখী তারকা সিস্টেমের সার্কামবাইনারি কক্ষপথ হিসেবে পরিচিত এবং একটি চতুর্মুখী তারকা সিস্টেমের প্রথম খুঁজে পাওয়া গ্রহ। এটি প্ল্যানেটহান্টার.ওআরজি এর আবিষ্কৃত গ্রহ হিসেবে নিশ্চিত ছিল।
চতুর্ব্যূহ
চতুর্ব্যূহ (चतुर्व्यूह) বা চতুর-ব্যূহ হল প্রাচীন ভারতীয় ধর্মীয় ধারণা যা প্রাথমিকভাবে নারায়ণ,   এবং পরে বিষ্ণুর চারটি পার্থিব উদ্ভবের (ব্যূহ) উপর দৃষ্টি নিবদ্ধ করে। এই উদ্ভবগুলির মধ্যে প্রথমটি হল বীর-দেবতা বাসুদেব এবং তাঁর আত্মীয়রা।
খ্রিস্টীয় ১ম শতাব্দী থেকে, এই "ব্যূহ মতবাদ" বৃষ্ণি বীরদের পূর্ববর্তী বীরবাদ সম্প্রদায় থেকে বিকশিত হয়েছিল, এবং এর পাঁচ নায়ক হলেন সংকর্ষণ,  বাসুদেব, প্রদ্যুম্ন, সাম্ব ও অনিরুদ্ধ যারা অধিকাংশ মানুষের চরিত্রে ছিলেন। এখনও পরে, খ্রিস্টীয় ৪র্থ শতাব্দীতে, এটি বিষ্ণুর অবতারদের অবতারবাদ পদ্ধতিতে বিকশিত হয়, যেখানে বিষ্ণু ছিলেন আদিম সত্তা এবং বৃষ্ণি নায়করা তাঁর অবতার।
ধারণা ও বিবর্তন
চারটি পার্থিব উদ্ভব, বা "ব্যূহসমূহ" কে সংকর্ষণ  (বলরাম-সংকর্ষণ, দেবকী-বাসুদেবের পুত্র),   বাসুদেব কৃষ্ণ (দেবকী-বাসুদেবের পুত্র),  প্রদ্যুম্ন  (রুক্মিণী-বাসুদেব কৃষ্ণের পুত্র),  এবং অনিরুদ্ধ (প্রদ্যুম্নের পুত্র)। তারা সম্ভবত মথুরা অঞ্চলের কিংবদন্তি বৃষ্ণি নায়কদের মতো, বিয়োগ সাম্ব (জাম্ববতী-বাসুদেবের পুত্র)।
মূলত, এই পার্থিব দেবতাদের মধ্যে বেশ কিছু, বিশেষ করে বাসুদেব, নারায়ণ, শ্রী ও লক্ষ্মীর ধর্মের সাথে একসাথে বিষ্ণুধর্ম গঠন করার আগে, বেশ কয়েকটি প্রধান স্বাধীন সম্প্রদায়ের মধ্যে একটি গঠন করেন বলে মনে হয়। বিষ্ণুর প্রকৃত ধর্ম শুধুমাত্র এই প্রাথমিক ধর্মগুলো প্রতিষ্ঠিত হওয়ার পরই বিকশিত হয়।
নায়করা তখন ধাপে ধাপে প্রক্রিয়ার মাধ্যমে বৈষ্ণব দেবদেবীতে বিকশিত হতেন: বৃষ্ণী বীরদের দেবীকরণ; নারায়ণ-বিষ্ণুর সাথে সংযোগ; ভগবানের ক্রমাগত উদ্ভবের ব্যূহ ধারণার অন্তর্ভুক্ত। এপিগ্রাফিকভাবে, বিশেষ করে বাসুদেবের দেবী মর্যাদা নিশ্চিত করা হয় ব্যাকট্রিয়ার অ্যাগাথোক্লিসের মুদ্রায় (১৯০-১৮০ খ্রিস্টপূর্বাব্দ) এবং হেলিওদোরাস স্তম্ভের শিলালিপি (প্রায় ১১০ খ্রিস্টপূর্বাব্দ) এর ভক্তিমূলক চরিত্র দ্বারা তার উপস্থিতি দ্বারা নিশ্চিত করা হয়। পরবর্তীতে, নারায়ণ (বিষ্ণু) এর সাথে সম্পৃক্ততার কথা খ্রিস্টপূর্ব ১ম শতাব্দীর হাতীবাদ ঘোসুন্দি শিলালিপি দ্বারা প্রস্তাবিত হয়।
কুষাণ চতুর্ব্যূহ
খ্রিস্টীয় ২য় শতাব্দীর মধ্যে, "অবতার ধারণাটি তার শৈশবকালে ছিল", এবং বিষ্ণুর তার চারটি উদ্ভব (চতুর্ব্যূহ) সহ বৃষ্ণি বীর বিয়োগ সাম্বার মধ্যে থাকা চিত্রটি শিল্পে দৃশ্যমান হতে শুরু করে কুষাণ যুগ। মথুরার শিল্প থেকে শুরু করে, বাসুদেব ভাস্কর্য রচনার কেন্দ্রে উপযুক্তভাবে আবির্ভূত হয়েছেন, তার সজ্জিত ভারী গদা এবং হাতে শঙ্খ, তার বড় ভাই বলরাম তার ডানদিকে সর্প ফণার নীচে এবং পানের কাপ ধরে, তার ছেলেতার বাম দিকে প্রদ্যুম্ন এবং উপরে তার নাতি অনিরুদ্ধ।
সম্ভাব্য বিহতা চতুর্ব্যূহ
এলাহাবাদের কাছে ভিটা থেকে একটি প্রাচীন মূর্তি (25.308°N, 81.794°W), চারটি মূর্তি চার দিকে মুখ করে, এখন লখনউ জাদুঘরে, চতুর্ব্যূহ ধারণার প্রতিনিধিত্ব করার জন্য প্রস্তাব করা হয়েছে,  যদিও ব্যাখ্যা ভিন্ন হয়। শৈলীগত ভিত্তিতে এটি খ্রিস্টপূর্ব ২য় শতকের সময়ের তৈরি করা হয়েছে, শৈলীতে যক্ষ মূর্তিগুলির সাথে বেশ মিল রয়েছে।
চতুর্ব্যূহ এর এই ভাস্কর্যটি বৃষ্ণী বীরদের দেখায়, তবে ইতিমধ্যেই তাদের পশুর রূপের সাথে যুক্ত করেছে। এটি বিষ্ণু চতুর্মূর্তিকে পূর্বনির্ধারণ করে বলে মনে হয়, যেখানে বিষ্ণু, প্রভায় মুকুট পরা, এছাড়াও নৃসিংহ ও বরাহের চিত্র দ্বারা সংলগ্ন, যার পিছনে কপিলা কাশ্মীরের উদাহরণগুলিতে দেখা যায়।
মূর্তিগুলির সাধারণ শৈলী প্রথম দিকের যক্ষের সাথে বেশ মিল, এবং এটি প্রস্তাব করা হয়েছে যে তাদের ভূমিকা সমান্তরাল হিসাবে বোঝা যেতে পারে: যেমন যক্ষকে পরম ব্রহ্মের উদ্ভব হিসাবে বিবেচনা করা হয়, চারটি ব্যূহও একইভাবে নারায়ণের উদ্ভব।
পার্বত্য রাঙ্গামাটি (জাতীয় সংসদের নির্বাচনী এলাকা)
পার্বত্য রাঙ্গামাটি হল বাংলাদেশের জাতীয় সংসদের ৩০০টি নির্বাচনী এলাকার একটি। এটি রাঙ্গামাটি জেলায় অবস্থিত জাতীয় সংসদের ২৯৯নং আসন। আয়তনের দিক দিয়ে এটি সংসদের বৃহত্তম নির্বাচনী এলাকা,কেননা রাঙ্গামাটি দেশের বৃহত্তম জেলা।
সীমানা
পার্বত্য রাঙ্গামাটি আসনটি রাঙ্গামাটি জেলা নিয়ে গঠিত।
ডিকি বার্ড
হ্যারল্ড ডেনিস বার্ড, এমবিই (Harold Dennis "Dickie" Bird, জন্ম: ১৯ এপ্রিল, ১৯৩৩) বার্নসলে এলাকায় জন্মগ্রহণকারী অবসরপ্রাপ্ত ও খ্যাতনামা ইংরেজ ক্রিকেট আম্পায়ার। তিনি একসময় ক্রিকেট বিশ্বে ডিকি বার্ড নামে খ্যাত ও বিশ্বের শ্রেষ্ঠ আম্পায়ার হিসেবে সকল ক্রীড়ামোদীর প্রশংসা কুড়ান। তার জন্ম ইংল্যান্ডের ইয়র্কশায়ারের বার্নসলে এলাকায়। আন্তর্জাতিক ক্রিকেট খেলাগুলো অপূর্ব দক্ষতার সাথে আম্পায়ার হিসেবে নিরপেক্ষভাবে দায়িত্ব পালন করে অবসর নিয়েছেন। শৈশবে স্কুল জীবনে ডিকি নামে উপাধি পান তিনি। একজন খনি শ্রমিকের সন্তান হিসেবে ডিকি বার্ড সাউথ ইয়র্কশায়ারের স্টেইনক্রস গ্রামে বাস করতেন। ১৯৪৪ সালে বার্ড একাদশ শ্রেণীর পরীক্ষায় অকৃতকার্য হয়ে র‌্যালী সেকেন্ডারী মডার্নের জন্য ১৫ বছর বয়সে ১৯৪৮ সালে বাড়ী ত্যাগ করেন। এছাড়াও কয়লা খনিতে কাজ করার সময় তিনি মনে করলেন যে কাজটি তার জন্য উপযুক্ত নয়। এরপরই তিনি খেলাধুলায় নিজেকে সম্পৃক্ত করেন ও মনোনিবেশ ঘটান। ব্যক্তিগত জীবনে তিনি চিরকুমার অর্থাৎ বিয়ে করেননি।
প্রারম্ভিক জীবন
বার্ড ফুটবলকে ভীষণ ভালবাসতেন। সেজন্যেই পেশাদারীভাবে ফুটবল খেলার সময় হাঁটুতে আঘাতপ্রাপ্ত হলে পরবর্তী পছন্দ হিসেবে ক্রিকেটে জড়িয়ে পড়েন। বার্নসলীতে থাকাকালীন সময়ে তিনি জিওফ্রে বয়কটের সাথে একই দলে খেলতেন এবং সাংবাদিক ও চ্যাট শো'র কর্ণধার মাইকেল পার্কিনসনের সাথে আজীবনের বন্ধুত্ব গড়ে উঠে। এরপর ইয়র্কশায়ারে চুক্তিবদ্ধ হন ডিকি বার্ড। বয়কট বার্ডের ব্যাটসম্যান হিসেবে যোগ্যতা সম্পর্কে উচ্চ ধারণা পোষণ করেন কিন্তু ক্রিকেটার হিসেবে নিয়ন্ত্রণহীনতা তাকে বাঁধাগ্রস্থ করেছিল বলে মনে করতেন।
১৯৫৬ থেকে ১৯৬৪ সালের মধ্যে ডিকি বার্ড প্রথম-শ্রেণীর ক্রিকেটে ইয়র্কশায়ার এবং লিচেস্টারশায়ারের পক্ষে ইংলিশ কাউন্টি চ্যাম্পিয়নশীপে অংশ নিয়েছিলেন। কাউন্টিতে খেলার পর তিনি কোচ হন এবং আম্পায়ার হিসেবে অন্তর্ভুক্তির পূর্বে লীগ ক্রিকেটে খেলেছিলেন।
আম্পায়ারিত্ব
১৯৭০ সালে প্রথমবারের মতো কাউন্টি ক্রিকেটে আম্পায়ার হিসেবে নিযুক্ত হন তিনি। এরপর ৩ বছর পর লীডসের হেডিংলি স্টেডিয়ামে ইংল্যান্ড ও নিউজিল্যান্ডের মধ্যকার টেস্ট ম্যাচে আম্পায়ার হিসেবে অভিষেক ঘটান ডিকি। তিনি খারাপ আবহাওয়াজনিত কারণে খেলা বন্ধ রাখতে চাইতেন এবং ব্যাটসম্যানের বিপক্ষে এলবিডব্লিউ বা লেগ বিফোর উইকেটের সিদ্ধান্ত তেমন একটা দিতেন না।
১৯৭৫ সালে অনুষ্ঠিত বিশ্বকাপ ক্রিকেটের উদ্বোধনী খেলায় পিচজনিত কারণে ওয়েস্ট ইন্ডিজ ক্রিকেট দল ১৭ রানে জয়ী হয়। বেশ কয়েকজন খেলোয়াড় ও আম্পায়ারদ্বয় দর্শক কর্তৃক আক্রান্ত হন এবং ঘটনাটি স্মরণীয় হয়ে থাকে। একবছর পর বার্ড দক্ষিণ লন্ডন থেকে বাসযোগে আসার সময় লক্ষ্য করেন কন্ডাক্টর একটি সাদা টুপি পরে আছেন যা দেখতে নিজের টুপির মতো ছিল। তিনি এ ব্যাপারে আলাপ করে যা জানতে পারেন তাহলো নিম্নরূপ:-
জনাব, আপনি কি মি. ডিকি বার্ডের নাম শুনেননি। আমার মাথার টুপিটি তার টুপিরই একটি। আমি এ টুপিটি বিশ্বকাপ ক্রিকেট খেলায় তার মাথা থেকে নিয়ে চলে আসি। - বললেন বাসের কন্ডাক্টর।
বার্ডের শারীরিক ও মানসিক দৃঢ়তায় খেলা পরিচালনায় নিপুণতা লক্ষ্য করা ছিল উল্লেখ করার মতো। তিনি অনেক নামী-দামী খেলোয়াড়েরও দৃষ্টি আকর্ষণ করেন এবং তাদের অশেষ শ্রদ্ধা কুড়ান। এছাড়াও, ব্রিটেনের রাণী দ্বিতীয় এলিজাবেথ মাঠে আসবেন বিধায় ডিকি বার্ড মাঠে ৫ ঘণ্টা আগে এসেই উপস্থিত হয়েছিলেন।
১৯৯৬ সালে ডিকি বার্ড তার ৬৬তম ও চূড়ান্ত টেস্টে ইংল্যান্ড বনাম ভারতের মধ্যকার খেলা থেকে চলে আসার সময় গার্ড অব অনার পান এবং স্টেডিয়ামে উপস্থিত দর্শকেরাও দাঁড়িয়ে তাকে শ্রদ্ধা প্রদর্শন করেন। এটিই ছিল তার আম্পায়ার হিসেবে টেস্ট ম্যাচে অংশগ্রহণ। বার্ড একজন আবেগপ্রবণ ব্যক্তিত্ব ছিলেন এবং এ ঘটনায় তিনি কেঁদেও ফেলেন। দু'বৎসর পর ১৯৯৮ সালে কাউন্টি খেলা থেকেও সরে দাঁড়ান ডিকি।
ডিকি বার্ড ৬৬টি টেস্টে আম্পায়ারিত্ব করেন যা ঐ সময়ে বিশ্বরেকর্ড গড়েন এবং ৩টি বিশ্বকাপ ক্রিকেট প্রতিযোগিতাসহ ৬৯টি একদিনের আন্তর্জাতিক খেলায়ও আম্পায়ার হিসেবে নিজের নিরপেক্ষতা বজায় রাখতে সক্ষম হয়েছিলেন।
২০০৭ সালে তিন-জাতির গোল্ড বিচ ক্রিকেট সিরিজে আম্পায়ারের দায়িত্ব পালন শেষে অবসর গ্রহণ করেন। অস্ট্রেলিয়ার পার্থের স্কারবোরো বিচে অনুষ্ঠিত ঐ প্রতিযোগিতায় ইংল্যান্ড, ওয়েস্ট ইন্ডিজ এবং অস্ট্রেলিয়ার জাতীয় ক্রিকেট দল অংশ নিয়েছিল।
সম্মাননা
thumb|right|150px|ডিকি বার্ডসের ভাস্কর্যচিত্র
পত্তনমতিট্টা
পত্তনমতিট্টা (Pathanamthitta) ভারতের কেরালা রাজ্যের পত্তনমতিট্টা জেলার একটি শহর ও পৌরসভা এলাকা।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ১৯ মিটার (৬২ ফুট)।
জনসংখ্যার উপাত্ত
ভারতের ২০০১ সালের আদম শুমারি অনুসারে পাথনামথিত্তা শহরের জনসংখ্যা হল ৩৭,৮০২ জন। এর মধ্যে পুরুষ ৪৯% এবং নারী ৫১%।
এখানে সাক্ষরতার হার ৮৫%। পুরুষদের মধ্যে সাক্ষরতার হার ৮৬% এবং নারীদের মধ্যে এই হার ৮৫%। সারা ভারতের সাক্ষরতার হার ৫৯.৫%, তার চাইতে পাথনামথিত্তা এর সাক্ষরতার হার বেশি।
এই শহরের জনসংখ্যার ১০% হল ৬ বছর বা তার কম বয়সী।
গোনসালো বিয়ার দেল ফ্রাইলে
গনসালো বিয়ার দেল ফ্রাইলে (, Gonzalo Villar; জন্ম: ২৩ মার্চ ১৯৯৮; গনসালো বিয়ার নামে সুপরিচিত) হলেন একজন স্পেনীয় পেশাদার ফুটবল খেলোয়াড়। তিনি বর্তমানে ইতালির পেশাদার ফুটবল লীগের শীর্ষ স্তর সেরিয়ে আ-এর ক্লাব রোমা এবং স্পেন অনূর্ধ্ব-২১ দলের হয়ে একজন মধ্যমাঠের খেলোয়াড় হিসেবে খেলেন। তিনি মূলত একজন কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে রক্ষণাত্মক মধ্যমাঠের খেলোয়াড় হিসেবে খেলে থাকেন।
২০০৯–১০ মৌসুমে, স্পেনীয় ফুটবল ক্লাব এলচের যুব পর্যায়ের হয়ে খেলার মাধ্যমে বিয়ার ফুটবল জগতে প্রবেশ করেছেন এবং পরবর্তীকালে ভালেনসিয়ার যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৪–১৫ মৌসুমে, স্পেনীয় ক্লাব এলচে বি-এর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি মাত্র ১ মৌসুম অতিবাহিত করেছেন; এলচে বি-এর হয়ে তিনি ৩ ম্যাচে অংশগ্রহণ করেছেন। অতঃপর ২০১৫–১৬ মৌসুমে তিনি ভালেনসিয়া বি-এ যোগদান করেছেন। ভালেনসিয়া বি-এ প্রায় ৩ মৌসুম অতিবাহিত করার পর এলচের সাথে চুক্তি স্বাক্ষর করেছেন, যেখানে তিনি সকল প্রতিযোগিতায় ৩৯ ম্যাচে ২টি গোল করেছেন। ২০১৯–২০ মৌসুমে, তিনি প্রায় ৪ মিলিয়ন ইউরোর বিনিময়ে এলচে হতে ইতালীয় ক্লাব রোমায় যোগদান করেছেন।
২০১৬ সালে, বিয়ার স্পেন অনূর্ধ্ব-১৯ দলের হয়ে স্পেনের বয়সভিত্তিক পর্যায়ে অভিষেক করেছিলেন।
প্রারম্ভিক জীবন
গনসালো বিয়ার দেল ফ্রাইলে ১৯৯৮ সালের ২৩শে মার্চ তারিখে স্পেনের মুর্সিয়ায় জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
বিয়ার স্পেন অনূর্ধ্ব-১৯ এবং স্পেন অনূর্ধ্ব-২১ দলের হয়ে খেলার মাধ্যমে স্পেনের প্রতিনিধিত্ব করেছেন। তিনি ২০২১ উয়েফা ইউরোপীয় অনূর্ধ্ব-২১ চ্যাম্পিয়নশিপের জন্য ২০২১ সালের মার্চ মাসে প্রকাশিত ২৩ সদস্যের স্পেন অনূর্ধ্ব-২১ দলে স্থান পেয়েছেন।
রিচার্ড হাটন
রিচার্ড অ্যান্থনি হাটন (Richard Hutton; জন্ম: ৬ সেপ্টেম্বর, ১৯৪২) ইয়র্কশায়ারের পাডসে এলাকায় জন্মগ্রহণকারী প্রথিতযশা ইংরেজ সাবেক আন্তর্জাতিক ক্রিকেটার। ইংল্যান্ড ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর ক্রিকেটে ইয়র্কশায়ারের প্রতিনিধিত্ব করেছেন। দলে তিনি মূলতঃ অল-রাউন্ডার হিসেবে খেলতেন। ডানহাতে ব্যাটিংয়ের পাশাপাশি ডানহাতে ফাস্ট-মিডিয়াম বোলিংয়ে পারদর্শীতা দেখিয়েছেন রিচার্ড হাটন।
প্রারম্ভিক জীবন
রেপটন স্কুলে অধ্যয়ন করেছেন তিনি। এখানেই অল-রাউন্ডার হিসেবে নিজেকে গড়ে তুলেন। পরবর্তীতে কেমব্রিজের ক্রাইস্ট কলেজে পড়াশোনা করেন। কেমব্রিজ বিশ্ববিদ্যালয় থেকে ব্লু লাভ করেন। ১৯৬২ থেকে ১৯৭৪ সাল পর্যন্ত ইয়র্কশায়ারের পক্ষে খেলেছেন। এরপর দক্ষিণ আফ্রিকায় চলে যান ও ট্রান্সভালের পক্ষে খেলার জন্য চুক্তিবদ্ধ হন।
খেলোয়াড়ী জীবন
সমগ্র খেলোয়াড়ী জীবনে ৫টি টেস্টে অংশগ্রহণের সুযোগ হয় তার। সবগুলোই ১৯৭১ সালে খেলেছেন। ১৭ জুন, ১৯৭১ তারিখে পাকিস্তানের বিপক্ষে টেস্ট অভিষেক ঘটে রিচার্ড হাটনের। ড্র হওয়া ঐ টেস্টের দ্বিতীয় ইনিংসে তিনি ব্যাটিং উদ্বোধন করেছিলেন। অপরাজিত ৫৮ রান তুলে অভিষেক টেস্টকে স্মরণীয় করে রাখেন। তবে, ব্যক্তিগত সর্বোচ্চ ইনিংস খেলেন ভারতের বিপক্ষে। ওভালে সফরকারী ভারতের বিপক্ষে নিজস্ব শেষ টেস্টে ৮১ রান করেছিলেন। শুরুতে ভারতীয় স্পিনারদের আক্রমণে দলের অবস্থা ভঙ্গুর হয়ে যাবার পর সপ্তম উইকেটে উইকেট-রক্ষক অ্যালান নটের সাথে জুটি গড়ে শতরান সংগ্রহ করেন।
১৯৭১-৭২ মৌসুমে অস্ট্রেলিয়ায় বিশ্ব একাদশের সদস্যরূপে গমন করেন। তবে, আন্তর্জাতিক ক্রিকেটে নিজের নামকে তুলে যথাযথভাবে তুলে ধরতে পারেননি তিনি।
১৯৮০-৮১ মৌসুমে এমসিসি দলের সদস্যরূপে বাংলাদেশ সফরে আসেন। এক পর্যায়ে দ্য ক্রিকেটার সাময়িকীতে সম্পাদনায় যুক্ত হন।
ব্যক্তিগত জীবন
বিখ্যাত ইংরেজ ক্রিকেট তারকা ও অধিনায়ক স্যার লেন হাটন তার বাবা ছিলেন। তার বড় সন্তান বেন হাটন ২০০৫ ও ২০০৬ সালে মিডলসেক্সের অধিনায়কত্ব করেছেন।
সিভিল এভিয়েশন স্কুল এন্ড কলেজ, তেজগাঁও
সিভিল এভিয়েশন স্কুল এন্ড কলেজ ঢাকার তেজগাঁওয়ের, বিমানবন্দর সড়কে অবস্থিত একটি কলেজ। এটি ১.৭১ একর (৬৯০০ মিটার) পরিমাপের একটি ভূমি উপর ১৯৬৩ সালে প্রতিষ্ঠিত হয়। পূর্বে এটি স্টাফ ওয়েলফেয়ার হাইস্কুল নামে পরিচিত ছিল। এটি গণপ্রজাতন্ত্রী বাংলাদেশ শিক্ষা ও ঢাকা মাধ্যমিক ও উচ্চ মাধ্যমিক শিক্ষা বোর্ডের মন্ত্রণালয় দ্বারা স্বীকৃত। বর্তমানে, এটি বেসামরিক বিমান চলাচল কর্তৃপক্ষের দ্বারা পরিচালিত হয়।
ইতিহাস
১৯৬৩ সালে স্টাফ ওয়েল ফেয়ার হাই স্কুল নামে এই বিদ্যালয় তার কার্যক্রম শুরু করে। ১৯৯৬ সালে বাংলাদেশ বেসামরিক বিমান চলাচল কর্তৃপক্ষ বিদ্যালয়টির নাম পরিবর্তন করে সিভিল এভিয়েশন উচ্চ বিদ্যালয় নামকরণ করে। পরবর্তীতে এটি সিভিল এভিয়েশন স্কুল এন্ড কলেজ হিসেবে প্রতিষ্ঠা লাভ করে। ২০১৭ সালে এখানে ইংরেজী মাধ্যম চালু হয়। ১৯ জুন ২০১৮ সালে প্রতিষ্ঠানটি একাদশ শ্রেণিতে পাঠদানের অনুমোদন লাভ করে।
অনুষদ
এখানে বাংলা এবং ইংরেজি মাধ্যমে পড়ানো হয়। প্রতিষ্ঠানের তিনটি অংশ রয়েছে।
পাঠ
এই বিদ্যালয়ে কেজি থেকে দ্বাদশ শ্রেণি পর্যন্ত ছেলে ও মেয়ে উভয়ই পড়াশোনা করতে পারে। প্রতিবছর উচ্চ মাধ্যমিক সার্টিফিকেটের জন্য উল্লেখযোগ্য সংখ্যক শিক্ষার্থী পরীক্ষা দেয়। এখানে মানবিক, বিজ্ঞান ও ব্যবসায় শিক্ষা – এ তিনটি বিভাগে পাঠদান করা হয়।
পোশাক
১. শিশু শ্রেণি থেকে তৃতীয় শ্রেণী পর্যন্ত ছেলেদের: নেভী ব্লু ফুল প্যান্ট ও হাফ হাতা সাদা রং এর শার্ট। সাদা কেডস। নেভী ব্লু সোয়েটার। মেয়েদের: নেভী ব্লু স্কার্ট কলারসহ ও সাদা রং এর মোজা।সাদা কেডস্, লাল সোয়েটার।
২.চতুর্থ শ্রেণি থেকে দশম শ্রেণি পর্যন্ত ছেলেদের:নেভী ব্লু ফুলপ্যান্ট ও হাফহাতার সাদা রং এর শার্ট। সাদা কেডস। নেভী বঙ্গ সোয়েটার।
মেয়েদের:নেভী ব্লু কলার সহ ফ্রক ও সাদা পায়জামা, সাদা রং ওড়না ও সাদা স্কার্ফ। শীতকালে সম্মুখদিক খোলা লাল রং এর সোয়েটার।
৩.বয়স্কাউটঃ কাব স্কাউট ২য় শ্রেণি – ৫ম শ্রেণি, বয়স্কাউট ৬ষ্ঠ শ্রেণি-১০ম শ্রেণি, কাব স্কাউট ও বয় স্কাউটের পোশাক নেভী ব্লু প্যান্ট আকাশী রং এর হাফ/ ফুল শার্ট, সবুজ বডারের লাল স্কার্ফ,কালো মোজা ও সু / পিটি সু
গার্ল গাইড ও হলদে পাখি সাদা হাতা শার্ট কলার কামিজ বটল গ্রীন টাই ও সাদা বেল্ট। হলদে পাখি: সাদা ফ্রক,হলুদ টাই ও বেল্ট।
চিত্রশালা
থাম্ব|সিভিল এভিয়েশন স্কুল এন্ড কলেজ প্রশাসনিক ভবণ থাম্ব|সিভিল এভিয়েশন স্কুল এন্ড কলেজ স্কুল ভবন থাম্ব|সিভিল এভিয়েশন স্কুল এন্ড কলেজ ভবণ থাম্ব|সিভিল এভিয়েশন স্কুল এন্ড কলেজ ক্যান্টিন থাম্ব|সিভিল এভিয়েশন স্কুল এন্ড কলেজ এর শহিদ মিনার
রমাকান্ত খোদে
রমাকান্ত খোদে ছিলেন মধ্য প্রদেশ রাজ্যের একজন ভারতীয় রাজনীতিবিদ। তিনি ১৯৫৭ সালের সাধারণ নির্বাচনে বিজয়ী হয়ে মধ্যপ্রদেশ বিধানসভায় খারগোন বিধানসভা কেন্দ্রের প্রতিনিধিত্ব করেছিলেন।
ইভাকুই ট্রাস্ট সম্পত্তি বোর্ড
ইভাকুই ট্রাস্ট সম্পত্তি বোর্ড হল পাকিস্তান সরকারের একটি সংবিধিবদ্ধ বোর্ড ও প্রধান সরকারী বিভাগ যা বিভাজনের পরে ভারতে চলে যাওয়া হিন্দু এবং শিখদের রেখে যাওয়া শিক্ষামূলক, দাতব্য বা ধর্মীয় ট্রাস্ট সহ পরিত্যাগকৃত সম্পত্তিগুলো পরিচালনা করে। এটি পাকিস্তানের হিন্দু এবং শিখদের উপাসনালয়ও রক্ষণাবেক্ষণ করে।
সদস্যগণ
বোর্ডে ৬ জন দাপ্তরিক এবং ১৮ জন বেসরকারি সদস্য রয়েছে। ২০২০ সালে সরকারি সদস্যদের মধ্যে ছয়জন মুসলিম এবং মোট ১৮টি বেসরকারি সদস্যের মধ্যে মাত্র আটজন সংখ্যালঘু হিন্দু ও শিখ সম্প্রদায়ের।
পটভূমি
ইভাকুই ট্রাস্ট সম্পত্তি বোর্ড ১৯৬০, ১৯৪৭ ও ১৯৪৮ সালে দেশভাগের সময় ভারতে চলে আসা শিখ ও হিন্দুদের রেখে যাওয়া মন্দির এবং জমির দেখাশোনা করার জন্য প্রতিষ্ঠিত হয়েছে। ১৯৭৫ সালের ১৩ নং আইন (ব্যবস্থাপনা ও নিষ্পত্তি)-এর অধীনে বোর্ড কাজ করে। সংখ্যালঘু হিন্দু ও শিখদের অধিকার নিশ্চিত করার জন্য ১৯৫০ সালে নেহেরু-লিয়াকত চুক্তি এবং ১৯৫৫ সালে পন্ত মির্জা চুক্তির ফলে বোর্ডটি শুরু হয়েছিল।
বৈশিষ্ট্য
পাকিস্তানে ১,১৩০টির বেশি হিন্দু মন্দির এবং ৫১৭টি গুরুদুয়ারা রয়েছে। বোর্ডটি ইভাকুই ট্রাস্ট সম্পত্তি, ১৯৭৫-এর ইজারা স্কিম এবং শহুরে ইভাকুই ট্রাস্ট সম্পত্তি ১৯৭৭-এর ব্যবস্থাপনা এবং নিষ্পত্তি অনুযায়ী ১,০৯,৪০৪ একর কৃষি জমি এবং ৪৬,৪৯৯ একর বিল্ট-আপ শহুরে উপ-ইউনিট নিয়ন্ত্রণ ও পরিচালনা করে (ইভাকুই ট্রাস্ট সম্পত্তি হল মূলত দাতব্য, ধর্মীয় বা শিক্ষামূলক ট্রাস্ট বা প্রতিষ্ঠানের সাথে সংযুক্ত সম্পত্তি)।
স্বাস্থ্যসেবা
এটি বোর্ড জানকি দেবী জমিয়ত সিং হাসপাতাল এবং সাতটি স্বাস্থ্যকেন্দ্র পরিচালনা করে।
শিক্ষা প্রতিষ্ঠান
নিম্নোক্ত শিক্ষা প্রতিষ্ঠানগুলো কাজ করছে এবং সংখ্যালঘুদের বিনামূল্যে শিক্ষা প্রদান করছে:
দুর্নীতি
২০১৭ সালের ডিসেম্বরে চকওয়ালের কাটাস রাজ মন্দিরের একটি মামলার শুনানির সময় পাকিস্তানের প্রধান বিচারপতি মিয়ান সাকিব নিসার মন্দিরগুলি থেকে মূর্তিগুলোর অনুপস্থিতি বা স্থানচ্যুতিতে বিরক্তি প্রকাশ করেছিলেন, কেন শিরি রাম ও হনুমানের মন্দিরে কোনও মূর্তি ছিল না তা জানতে চেয়েছিলেন। বেঞ্চকে বলা হয়েছিল যে ইভাকুই ট্রাস্ট সম্পত্তি বোর্ডের প্রাক্তন চেয়ারম্যান আসিফ হাশমি [তার আমলে] দুর্নীতি করে লক্ষ লক্ষ টাকা আয় করেছিলেন এবং তারপর [পাকিস্তান] থেকে চলে যান। বোর্ডের চেয়ারম্যান জনাব সাদ্দিক সেই সময়ে বোর্ডের ওয়েবসাইটে তার বার্তায় [বোর্ডের মধ্যে] "দুর্নীতির বিরুদ্ধে লড়াই" তুলে ধরেন।
সংখ্যালঘু প্রতিনিধিত্ব নেই
ইটিপি বোর্ড প্রায়ই বোর্ডে যথেষ্ট হিন্দু এবং শিখ সদস্য না থাকার জন্য সমালোচিত হয়। লিয়াকত-নেহরু চুক্তি স্বাক্ষরের সময়, পাকিস্তান ও ভারত উভয়েই ভারতে একজন মুসলিম প্রধান এবং পাকিস্তানে একজন হিন্দু প্রধান নিয়োগ করতে সম্মত হয়েছিল খালি সম্পত্তির দেখাশোনা করার জন্য। যদিও স্বাধীনতার পর থেকে পাকিস্তান সরকার কখনোই একজন হিন্দু নাগরিককে চেয়ারম্যান পদে নিয়োগ দেয়নি। ২০২০ সালে ছয়টি সরকারী সদস্যই মুসলমান এবং ১৮টি বেসরকারি সদস্যের মধ্যে মাত্র আটজন সংখ্যালঘু হিন্দু এবং শিখ সম্প্রদায়ের। ২০১৮ সালে জাতীয় পরিষদের হিন্দু সদস্য রমেশ কুমার ভাঙ্কওয়ানি ইভাকুই ট্রাস্ট সম্পত্তি (ব্যবস্থাপনা এবং নিষ্পত্তি) বিল ২০১৮ পেশ করেন যা বলে যে শুধুমাত্র একজন হিন্দু বা শিখকে ইভাকুই ট্রাস্ট সম্পত্তি বোর্ডের চেয়ারপারসন হিসেবে নিয়োগ করা উচিত। যাইহোক বিলটি ২০১৯ সালে বিধানসভার ধর্ম বিষয়ক স্থায়ী কমিটির দ্বারা প্রত্যাখ্যান করা হয়েছিল।
হিন্দু মন্দির ইজারা
ইভাকুই ট্রাস্ট সম্পত্তি বোর্ড ভূমি দখলকারীদের কাছে পবিত্র হিন্দু মন্দির লিজ দেওয়ার জন্য সমালোচিত হয়েছে। বোর্ড ২০১৪ সালে ডেরা ইসমাইল খানের ঐতিহাসিক কালী বাড়ি হিন্দু মন্দিরটি একটি মুসলিম দলকে ভাড়া দিয়েছিল। এই ঐতিহাসিক মন্দিরটিকে রূপান্তরিত করে তাজমহল হোটেল হিসেবে ব্যবহার করা হচ্ছে। ফ্রন্টিয়ার কনস্ট্যাবুলারি কর্মকর্তারা বোর্ডের সহায়তায় ডেরা ইসমাইল খানের শ্মশান ঘাট দখল করেছে এবং হিন্দু সম্প্রদায় শ্মশান ঘাটের অনুপলব্ধতার কারণে তাদের মৃতদের দাহ করতে পারছে না এবং অন্য ধর্মের সদস্যদের দ্বারা ভাগ করা একটি কবরস্থানে দাফন করতে বাধ্য হয়েছে।
দশম লোকসভা
দশম লোকসভার সদস্যগণ (২০শে জুন ১৯৯১ – ১০ই মে ১৯৯৬) মে-জুন ১৯৯১ সালে নির্বাচিত হয়েছিলেন।
যৌক্তিক ফর্ম
একটি বাক্য বা বক্তব্যের যৌক্তিক গঠন, যেমন একটি প্রস্তাব, বিবৃতি বা সত্যবাদী, যেমনটি বিষয়বস্তু বিষয়বস্তু বিষয়বস্তুর বিষয় থেকে বিচ্ছিন্ন বা বিষয়বস্তু পদগুলির মাধ্যমে কেবল একটি ফর্মের নিছক স্থানধারক বা শুল্ক হিসাবে প্রাপ্ত ফর্ম। একটি আদর্শ যৌক্তিক ভাষায়, যৌক্তিক ফর্ম শুধুমাত্র বাক্য গঠন থেকে নির্ধারণ করা যায়; প্রথাগত বিজ্ঞান ব্যবহৃত প্রথাগত ভাষা যেমন ভাষা উদাহরণ। যৌক্তিক ফর্ম, তবে, এটি প্রতিনিধিত্ব ব্যবহৃত নিছক বাক্য গঠন সঙ্গে বিভ্রান্ত করা উচিত নয়; সেখানে একাধিক দড়ি থাকতে পারে যা একটি প্রদত্ত ভাষায় একই যৌক্তিক ফর্মটি প্রতিনিধিত্ব করে।
একটি যুক্তি যুক্তিগত ফর্ম যুক্তি ফর্ম বা যুক্তি এর ফর্ম পরীক্ষা বলা হয়।
সিগনালিং সিস্টেম ৭
সিগনালিং সিস্টেম ৭ (Signaling System #7) বা এস এস সেভেন এক ধরনের সঙ্কেত ব্যবস্থা যা সারা দুনিয়ার ফিক্সড লাইন এবং সেলুলার টেলিযোগাযোগ নেটওয়ার্ককে (Telecommunication Network) সচল করার জন্য ব্যবহার করা হয়। এটি একধরনের প্যাকেট সুইচড টেলিফোন নেটওয়ার্ক (Packet Switched Telephone Network) ও বটে। এর দ্বারা টেলিযোগাযোগ উপাদান সমুহের নিয়ন্ত্রক তথ্য আদান প্রদান করে। এর উৎপত্তি ১৯৭৫ সালে। ১৯৮০ সাল হতে সারা দুনিয়া ব্যাপী একে গ্রহণ করা হয়।
প্রধানত আন্তর্জাতিক টেলিযোগাযোগ ইউনিয়ন (ITU-T) কর্তৃক এই প্রটোকল ডিজাইন করা হয়েছে। ITU-T রেকমেন্ডশন কিউ সিরিজে এই সম্পর্কিত বিস্তারিত বর্ণনা আছে। এর আরেক নাম সি ৭ । এই C7 এর বর্ণনা কিউ ৭০০ সিরিজ থেকে শুরু।
পাতিরিয়াট
পাতিরিয়াট (Pathiriyad) ভারতের কেরালা রাজ্যের কণ্ণুর জেলার একটি শহর।
জনসংখ্যার উপাত্ত
ভারতের ২০০১ সালের আদম শুমারি অনুসারে পথিরিযদ শহরের জনসংখ্যা হল ১৬,৬০৮ জন। এর মধ্যে পুরুষ ৪৮% এবং নারী ৫২%। এই শহরের জনসংখ্যার ১০% হল ৬ বছর বা তার কম বয়সী।
এখানে সাক্ষরতার হার ৮৫%। পুরুষদের মধ্যে সাক্ষরতার হার ৮৭% এবং নারীদের মধ্যে এই হার ৮৩%। সারা ভারতের সাক্ষরতার হার ৫৯.৫%, তার চাইতে পথিরিযদ এর সাক্ষরতার হার বেশি।